מקיף עירוני א אשקלון

26.10.16

**הורי כיתות ט' היקרים!**

הנה חלפו להם חגי תשרי ורגע לפני חופשת הסוכות התכנסו תלמידי השכבה לשיח על חודש הסליחות והערכים הקשורים לכבוד והדדיות בין אחד לשני. תלמידי שכבה רבים היו שותפים בהפקת המפגש המרגש ואנו גאים בהם! אתם יכולים לצפות בתמונות במרחב הכיתתי של שכבה ט'.

אנו ניצבים כעת בפני תקופת לימודים משמעותית רציפה עד חג החנוכה, במהלכה נדרשים התלמידים לאחריות אישית ולמידה עקבית, אנא סייעו לנו בכך והיו מעורבים בלימודיהם.

ומה צפוי לנו בהמשך:

1. במהלך חודש נובמבר (8/11/16) יתקיים יום סיור לשכבה באזור הקסטל בירושלים. יום זה יכלול פעילויות גיבוש לכיתות אך גם התייחסות לנושא השנתי: "50 שנה לאיחוד ירושלים".
2. בנוסף, יתקיימו ימי שדה לכיתות, בהם התלמידים יתורו את הארץ וילמדו את משעוליה ועל דרכיה.
3. ביום רבין יצאו התלמידים להשתתפות באוהלי הידברות באשקלון שיופעלו על ידי חניכי תנועות נוער. אנא עודדו אותם לגילוי מעורבות אקטיבית בשיח המתנהל.
4. יום הורים יתקיים ב-29/11/16. אנא היערכו בהתאם.
5. במהלך חודש נובמבר נקיים שיחה עם נציגי ההורים שהתנדבו להיות בוועד הורים. אם יש משהו שברצונכם להציע, לשתף, לבקש אנא עדכנו את ההורים הנציגים בכיתתכם.

המשך עשיה משותפת ופורייה,

מירב וצוות המחנכים.